
IDENTIFIKÁCIA POSKYTOVATEĽA SOCIÁLNEJ SLUŽBY

	Názov organizácie 

	Rosenau, n.o. 


	Sídlo 

	Rožňava – Huta 3454, 048 01 Rožňava 


	Právna forma 

	Nezisková organizácia 


	Zakladateľ 

	PhDr. Jana Jakobejová, PhD. 


	IČO 

	55 996 299


	Štatutárny zástupca 

	PhDr. Jana Jakobejová, PhD 


	Forma sociálnej služby 

	Celoročná pobytová 


	Druhy poskytovanej soc. služby 

	Zariadenie pre seniorov (ZpS) 
Špecializované zariadenie (ŠZ)


	Prijímatelia sociálnej služby
	Seniori 


	
Kapacita zariadenia 

	ZpS: 75 miest 
ŠZ: 12 miest

	Predmet činnosti 

	odborné činnosti – pomoc pri odkázanosti na pomoc inej 
fyzickej osoby, sociálne poradenstvo, sociálna rehabilitácia, 
ošetrovateľská starostlivosť,
obslužné činnosti - ubytovanie, stravovanie, upratovanie, 
pranie, žehlenie a údržba bielizne a šatstva 
ďalšie činnosti - úschova cenných vecí, záujmová 
činnosť


	Kontakty 

	tel. číslo 058/732 00 03 
E-mail: roznavasenior@gmail.com 


	Web sídlo
	www.senior-roznava.sk

	facebook
	Rosenau, n.o.

PREDMET ČINNOSTI ORGANIZÁCIE ,  ZMENY V ORGANIZÁCII  A CIEĽOVÉ SKUPINY ORGANIZÁCIE

Predmetom činnosti je poskytovanie sociálnych služieb na riešenie nepriaznivej sociálnej situácie z dôvodu ťažkého zdravotného postihnutia, nepriaznivého zdravotného stavu alebo z dôvodu dovŕšenia dôchodkového veku. Zariadenie pre seniorov a Špecializované zariadenie poskytuje odborné činnosti (ošetrovateľskú starostlivosť, sociálnu rehabilitáciu, sociálne poradenstvo a pod.), obslužné činnosti (ubytovanie, stravovanie, pranie a pod.) a ďalšie činnosti v súlade so zákonom č.448/2008 Z. z o sociálnych službách v znení neskorších predpisov zamestnancami s požadovanou kvalifikáciou. 
V zariadení pre seniorov sa poskytuje sociálna služba fyzickej osobe, ktorá dovŕšila dôchodkový vek a je odkázaná na pomoc inej fyzickej osoby a jej stupeň odkázanosti je najmenej IV alebo fyzickej osobe, ktorá dovŕšila dôchodkový vek a poskytovanie sociálnej služby v tomto zariadení potrebuje z iných vážnych dôvodov.
V špecializovanom zariadení sa poskytuje sociálna služba fyzickej osobe, ktorá je odkázaná na pomoc inej fyzickej osoby a jej stupeň odkázanosti je najmenej V podľa prílohy č.3 zákona a má zdravotné postihnutie, ktorým je najmä Alzheimerova choroba, Parkinsonova choroba, vývinová porucha, skleróza multiplex, schizofrénia, demencia rôzneho typu etiológie, hluchoslepota, AIDS alebo organický psychosyndróm ťažkého stupňa.
Rosenau, n.o., zariadenie pre seniorov a špecializované zariadenia poskytuje pomoc pri odkázanosti na pomoc inej fyzickej osoby, sociálne poradenstvo, sociálnu rehabilitáciu, ošetrovateľskú starostlivosť, pomoc pri hospodárení s peniazmi, podporu pri organizovaní času, podporu pri zapojení sa do spoločenského života, podporu rozvoja osobných záujmov, ubytovanie, stravovanie, upratovanie, pranie, žehlenie a údržbu bielizne a šatstva, zabezpečuje pracovnú terapiu a záujmovú činnosť a utvára podmienky na prípravu stravy, výdaj stravy, vykonávanie nevyhnutnej základnej osobnej hygieny, úschovu cenných vecí. 
Štatutárnym orgánom zariadenia je riaditeľka zariadenia. Za rok 2025 neboli žiadne zmeny v zložení správnej rady. Správna rada sa rozhodla na zmene cenníka za poskytované sociálne služby dňa 18.12.2025, cenník je platný od 1.1.2026.

POSLANIE, VÍZIA A POLITIKA KVALITY  ROSNEAU, N.O. 
Poslaním zariadenia je poskytovať sociálne služby v zmysle zákona Zákona č.448/2008 Z.z. o sociálnych službách zamestnancami s odbornou kvalifikáciou na základe etického a odborného prístupu v súlade s ochranou ľudských práv a základných slobôd..
Víziou zariadenia je poskytovať kvalitné sociálne služby v bezbariérovom zariadení podľa individuálnych potrieb a požiadaviek prijímateľov sociálnych služieb s rešpektovaním na ich  jedinečnosť a dodržiavaním ľudských práv a základných slobôd. Vytvárať pre prijímateľov sociálnych služieb bezpečné prostredie, čo najviac približujúce sa domácemu prostrediu, v ktorom trávia každodenný život.

HODNOTY ROSENAU, N.O. – ZARIADENIA PRE SENIOROV A ŠPECIALIZOVANÉHO ZARIADENIA 
Akceptácia – zariadenie plne akceptuje jedinečnosť a individualitu každého prijímateľa sociálnej služby a ďalších, bez ohľadu na jeho pohlavie, rasu, farbu pleti, náboženstva, sociálneho pôvodu, príslušnosti k národnosti alebo etnickej skupine, zdravotného stavu alebo iného postavenia.
 Rovnosť – rovnosť je jeden zo základných pilierov, ktoré určujú charakter vzťahov. Rosenau, n.o. vytvára podmienky na rešpektovanie základných ľudských práv, ktoré sú pre každého z nás rovnaké.
Celistvý – holistický prístup – človek je bio-psycho-socio-spirituálna bytosť. Ku prijímateľom sociálnej služby pristupujeme ako k jedinečnej bytosti, ktorej osobnosť je formovaná biologickým, psychologickým, sociálnym a spirituálnym faktorom.
Úcta – v Rosenau, n.o. pristupujeme k sebe navzájom s úctou a rešpektom. Slušné, milé a úctivé správanie je prejavom inteligencie a charakteru človeka.
Spolupráca a multidisciplinarita – pri práci s prijímateľmi sociálnej služby a zabezpečovaní ich individuálnych potrieb spolupracuje tím zostavený z manažmentu sestier, opatrovateľov, sociálnych pracovníkov a inštruktorov sociálnej rehabilitácie, či nutričného terapeuta. Spoluprácu nadväzujeme s praktickými lekármi, psychiatrom, študentmi stredných a vysokých škôl.

POLITIKA KVALITY
▪ Systém manažérstva kvality uplatňovať ako nástroj trvalého zlepšenia rozvoja zariadenia. 
▪ poskytovať individuálnu starostlivosť vychádzajúcu z potrieb prijímateľov soc. služieb ▪Priebežne monitorovať, vyhodnocovať a manažovať požiadavky, očakávania a spokojnosť prijímateľov sociálnych služieb
▪Neustále zlepšovať podmienky pre ďalší rozvoj aktivít, zvyšovať odbornú úroveň zamestnancov neustálym vzdelávaním. Napĺňať politiku kvality formou aktualizácie strategických a ostatných cieľov


KAPACITA ZARIADENIA ROSENAU, N. O. 

V zariadení pre seniorov sa poskytovala sociálna služba v roku 2025 pre 68 prijímateľov sociálnej služby
V špecializovanom zariadení sa poskytovala sociálna služba v roku 2025 pre 12 prijímateľov sociálnej služby

Exteriér - V areáli parku s rozlohou 17 000 m² je altánok a okrasné jazierko. Prijímatelia sociálnej služby majú možnosť poprechádzať sa po chodníkoch, či oddýchnuť si na lavičkách v príjemnom tichom prostredí nášho areálu.

 [image: ]              
        

Interiér - trojpodlažná budova disponuje dvoma výťahmi a celé priestorové vybavenie je riešené bezbariérovo so zreteľom na bezpečnosť a spokojnosť našich klientov. K spríjemneniu pobytu seniorov v našom zariadení prispieva aj rehabilitačný bazén s masážnymi tryskami, terapeutické vane, rehabilitačná a oddychová miestnosť či zimná záhrada s knižnicou.

Ubytovanie je možné na jedno, dvojposteľových a trojposteľových izbách riešených v tzv. bunkách, kde 2 izby majú spoločné sociálne zariadenie, alebo v izbách so samostatným sociálnym zariadením. Izby sú ladené v príjemných pastelových farách, všetky vybavené lôžkami s antidekubitnými matracmi, nočnými stolíkmi, skriňami a vešiakovými stenami s poličkou. Zariadenie izieb je podľa potreby prispôsobené zdravotnému stavu prijímateľa sociálnej služby. Súčasťou sú i komfortné sociálne zariadenia vrátane toalety, sprchovacieho kúta, madiel, zrkadiel, skriniek na hygienické potreby. Každá izba je napojená komunikačným zariadením pomocou ktorého si prijímateľ sociálnej služby môže privolať podľa potreby službukonajúci personál.
     
 ŠTRUKTÚRA PRIJÍMATEĽOV SOCIÁLNYCH SLUŽIEB 

Rosenau, n.o.  poskytovalo k 31.12.2025 starostlivosť 68 prijímateľom sociálnych služieb v zariadení pre seniorov a 12 prijímateľom v špecializovanom zariadení. Bližšiu štruktúru klientov podľa veku a počtu prijímateľov sociálnych služieb uvádzame v tabuľkách a grafoch.

Vekové pásma v Zps + ŠZ
 Priemerný vek prijímateľov soc. služby je 82,4 rokov
	do 65 rokov
	0

	66 – 85 rokov 
	51

	nad 85 rokov
	30





Počty mužov a žien v Zps + ŠZ

	Počet mužov a žien
	spolu
	Priemerný vek

	Počet mužov
	20 
	79,3

	Počet žien 
	60
	82,5



Odkázanosť na sociálnu službu v Zps + ŠZ
	IV.
	15

	V.
	32

	VI.
	33




PREHĽAD SOCIÁLNYCH SLUŽIEB VYKONÁVANÝCH V ROKU 2025

Poslaním Rosenau, n.o. je poskytovať kvalitné sociálne služby v súlade s certifikátom manažérstva kvality zodpovedajúcej požiadavkám normy ISO 9001:2015.  Prijímateľom sociálnych služieb sa poskytuje sociálna služba v súlade s platnou legislatívou, zamestnancami s odbornou kvalifikáciou na základe etického a odborného prístupu v súlade s ochranou ľudských práv a základných slobôd tak, aby pre prijímateľov sociálnych služieb boli rozvíjané a podporované také opatrenia, programy a postupy, ktoré by prostredníctvom podpory zdravého starnutia viedli k zlepšeniu zdravotného stavu našich seniorov, podporovali ich aktívny život a vytvárali predpoklady pre udržanie fyzických a psychických schopností podľa ich želania, možností a schopností: 
· pri poskytovaní sociálnej služby zohľadňovať návyky prijímateľov sociálnych služieb a 
spĺňať definované štandardy kvality sociálnych služieb, 
· zapojiť prijímateľov sociálnych služieb do verejného diania v zariadení, v meste a v 
spoločnosti, 
· zaistiť nekonfliktné spolužitie prijímateľov sociálnych služieb a ich bezpečnosť, 
· udržiavať kontakt s rodinou, blízkymi a komunitami, 
· zvyšovať kvalifikáciu, zlepšovať zručnosti zamestnancov zariadenia pre seniorov, 
· dlhodobo modernizovať zariadenie novým a kvalitnejším vybavením, 
· humanizovať prostredie zariadenia a zvýšiť pripravenosť organizácie pre kvalitný výkon náročných činností,
·zachovávame a pestujeme kontakt s rodinou, blízkymi a komunitami,
· vytvárame pracovné prostredie, ktoré podporujem vzájomnú dôveru, zodpovednosť, motiváciu a partnerstvo
· vytvorili sme pracovné miesta, ktoré dávajú možnosť zamestnať sa aj s ľuďom so zdravotným znevýhodnením  v chránených pracoviskách.

POSKYTOVANIE SOCIÁLNYCH SLUŽIEB V ZMYSLE ZÁKONA č. 448/2008 Z. z. O SOCIÁLNYCH SLUŽBÁCH V ZNENÍ NESKORŠÍCH PREDPISOV:

- základné sociálne a špecializované poradenstvo spočíva v poskytovaní informácií o možnostiach riešenia problémov prijímateľov sociálnej služby a v sprostredkovaní ďalšej odbornej pomoci (psychologickej, právnej, inej).  Jedná sa o poskytovanie konkrétnych informácií o možnostiach poskytovania sociálnej služby v zariadení pre seniorov alebo v inom zariadení v zmysle zákona 448/2008 o sociálnych službách. Súčasťou sociálno - poradenskej činnosti je aj spolupráca s rodinnými príslušníkmi prijímateľov sociálnej služby, čo vedie k skvalitneniu poskytovaných služieb. 
- sociálna rehabilitácia je odborná činnosť zameraná na podporu samostatnosti, nezávislosti, sebestačnosti fyzickej osoby. Cieľom je podporovať samostatnosť prijímateľov pri všetkých činnostiach a aktivitách. To sa realizuje nácvikom a rozvojom sociálnych zručností, posilňovaním samostatných návykov pri sebaobsluhe a pri sociálnych aktivitách (napr. samostatná orientácia v novom prostredí, nácvik používania kompenzačných pomôcok, nácvik priestorovej orientácie a samostatného pohybu, samostatné vybavovanie jednoduchých úradných záležitostí a podobne). V neposlednom rade úlohou sociálnej rehabilitácie je socializácia prijímateľa sociálnej služby do nového sociálneho prostredia, do ktorého prichádza.
- pomoc pri odkázanosti na pomoc inej fyzickej osoby 
Ošetrovateľská činnosť v zariadení je súbor pracovných činností, ktoré vykonávajú zdravotnícki pracovníci. Cieľom ošetrovateľskej starostlivosti je zabezpečiť bio – psycho – sociálne potreby prijímateľom sociálnych služieb, ktorí sa nachádzajú v určitom prostredí a v určitom stave zdravia. Cieľovou skupinou je klient postihnutý chronickou alebo nevyliečiteľnou chorobou, trvalým hendikepom, vrodeným alebo získaným následkom úrazu. Takéto postihnutie môže trvať často aj celý život. Ďalej sa jedná o klientov seniorov, ktorých zdravie najviac ohrozuje strata pamäti (demencia), chorobný smútok a skľúčenosť (depresia), nádorové ochorenia, choroby srdca a ciev, respiračné ochorenia, neschopnosť udržať moč a stolicu, pohybové ochorenia a úrazy. Tieto môžu byť okrem samotného procesu starnutia vyvolané rôznymi príčinami, (stres, depresia, strach, ekonomická situácia, hnev, strata domova, osamelosť) ktoré vedú k nežiaducim aktivitám. Preto cieľom činnosti zdravotného personálu je :
 - udržiavať a podporovať telesné, duševné a sociálne zdravie prijímateľov sociálnych služieb v súlade so sociálnym prostredím,
 - poskytovať ošetrovateľskú starostlivosť zameranú na získanie čo najvyššej miery sebestačnosti prijímateľa sociálnej služby,
 - zachovávať, udržiavať optimálny zdravotný stav a zlepšiť kvalitu života,
 - poskytovať individuálnu ošetrovateľskú starostlivosť, 
- poskytovať ošetrovateľskú rehabilitáciu,
 - monitorovať a uspokojovať potreby prijímateľov sociálnych služieb súvisiacich so zmenou zdravotného stavu,
- aktívne podporovať príbuzných pri starostlivosti o prijímateľa sociálnej služby, 
- uplatňovať v starostlivosti o prijímateľov sociálnych služieb získané vedomosti a poznatky, v zhode s etickými princípmi a právami dementných občanov,
 - zmierňovať utrpenie a zabezpečiť dôstojný život. 

Ošetrovateľskú starostlivosť zabezpečuje najpočetnejšia časť personálu pod vedením vedúcej zdravotného úseku, ktorá riadi a organizuje prácu sestier, zdravotníckych asistentov, opatrovateľov. Ošetrovateľský  personál zabezpečuje nepretržitú starostlivosť o prijímateľov sociálnej služby. Systematicky a priebežne sa zúčastňuje odborných školení a seminárov realizovaných akreditovanými inštitúciami, ako je regionálna komora sestier a pôrodných asistentiek, regionálna komora iných zdravotníckych pracovníkov, odbornými lektormi, lekármi, štúdiom odbornej literatúry a internými seminármi v rámci zariadenia. 
Lekársku starostlivosť prijímateľom sociálnej služby v našom zariadení zabezpečuje MUDr. Rita Kozsárová – všeobecný lekár a podľa potreby  chirurg,  ktorý ordinuje terapiu klientom s defektami kože. Ďalšie odborné vyšetrenia sú realizované na odborných ambulanciách v zdravotníckych zariadeniach za doprovodu ošetrovateľa. Zariadenie má uzatvorené zmluvy so všetkými zdravotnými poisťovňami (VZP, Dôvera, Union) o poskytovaní a úhrade ošetrovateľskej starostlivosti v zariadení sociálnej pomoci. Ošetrovateľské výkony zabezpečujú sestry so špecializáciou aj v nočných pracovných zmenách. 
- úschova cenných vecí – Rosenau, n.o. má vytvorené podmienky na úschovu cenných vecí prijímateľov sociálnej služby v osobitnom bezpečnom priestore. Zariadenie prevezme do úschovy cenné veci od prijímateľa sociálnej služby, ktorý o ich prevzatie požiada pri nástupe alebo počas pobytu v zariadení. Pri prevzatí cenných vecí uzatvorí poskytovateľ sociálnej služby s prijímateľom zmluvu o úschove cenných vecí, ktorú zaeviduje do registra zmlúv o úschove cenných vecí, v súlade s internou smernicou o úschove cenných vecí. V prípade úmrtia prijímateľa sociálnej služby sú veci predmetom dedičského konania.

Rehabilitácia je zabezpečovaná kvalifikovaným fyzioterapeutom vo vyhradených priestoroch, miestnosti fyzioterapie a vodoliečby. Slúži na zlepšenie kondície a tým na zvýšenie pocitu pohody a motivácie k aktívnemu prežívaniu života u mobilných klientov. U čiastočne imobilných klientov sa pravidelným cvičením udržiava svalový tonus a pôsobí ako prevencia imobilizačného syndrómu. Pre pohybové cvičenia slúži rehabilitačná miestnosť, ktorá je vybavená športovým náradím, rebrinami, motopedmi, a kardiackým kreslom. V rehabilitačnej miestnosti sa vykonávajú počas dňa u prijímateľov sociálnych služieb rehabilitačné procedúry ako:
 - masáže
 - dychová a cievna gymnastika
 - bicyklovanie
 - podávanie parafínu 
 - aktívne cvičenia s prijímateľmi sociálnych služieb
 - aktívno –asistované cvičenia 
- špeciálne cvičenia na zlepšenie mobility a stability prijímateľov sociálnej služby. 
Rehabilitácia sa vykonáva aj na lôžku (na izbe) prijímateľa sociálnych služieb, kde sa realizuje polohovanie, bazálna stimulácia, pasívne alebo aktívno-asistované cvičenia, dýchacia a cievna gymnastika, stabilizačný a balančný výcvik, nácvik sedu a stoja. Týmto zabezpečujeme pohybový a pocitový komfort príjimateľom sociálnych služieb. Fyzioterapeut poskytuje aj nadštandardné služby: Lavaterm, masáž s emulziou, individuálna liečebná telesná výchova . Pre zabezpečovanie vodoliečby má zariadenie zakúpené hydromasážne vane prístupné z troch strán. Zakúpením týchto technických zariadení sa snažíme o maximálny komfort a vysokú kvalitu života prijímateľov sociálnej služby žijúcich v našom zariadení.

PREHĽAD AKTIVIZAČNÝCH TERAPIÍ VYKONÁVANÝCH V ROKU 2025 V ROSENAU, n.o.

Individuálne a skupinové terapie 
Prijímateľom sociálnej služby poskytujeme sociálne služby podľa ich individuálnych potrieb, schopností a cieľov. Každý prijímateľ sociálnej služby má vypracovaný individuálny plán. Našou prioritou je neustále zlepšovanie kvality života seniorov, z tohto dôvodu poskytujeme: aktivizačné programy s prvkami muzikoterapie, arteterapie, biblioterapie,, canisterapie, rozvoj jemnej motoriky,  rozvoj pracovných zručností, zmyslovú stimuláciu. 
Realizácia týchto aktivizačných činností je na báze dobrovoľnosti.

Aktivizačná činnosť s prvkami muzikoterapie
Tento druh terapie sa vykonáva s mobilnými i imobilnými klientmi, pretože to pozitívne vplýva na ich psychiku, pomáha zmierniť negatívne pocity a zážitky. Hudba poskytuje priestor otvoriť sa dôležitým vzťahom. Cez zmyslovú rovinu zjemňuje vnímanie seba i vnímanie ľudí navzájom. Počúvanie príjemnej hudby má na organizmus rovnaké účinky ako smiech, rozširuje cievy a rozprúdi krv. Cieľom muzikoterapie je teda viesť prijímateľov sociálnych služieb k hlbším osobným zážitkom, k ukľudňovaniu nepokojných prijímateľov sociálnych služieb a ku komunikácii prostredníctvom hudby a spevu. 

Aktivizačná činnosť s prvkami arteterapie 
Arteterapia sa využíva ako cielený prostriedok na rozvoj tvorivých schopností klientov, rozvíjanie sebapoznania a ich ďalší citový vývin. Je to psychoterapeutická a psychosociálna disciplína, využívajúca k liečebným cieľom formy a prostriedky adekvátne umeleckým formám. Pracuje najmä s tvorbou a reflexiou zameranou na proces či produkt. Prvoradým cieľom nie je vytvorenie diela, ale prostredníctvom sebavyjadrenia, rozvíjania tvorivosti a schopnosti komunikovať a tým dosiahnuť odstránenie alebo zmiernenie obtiaží človeka.

Biblioterapia, počúvanie podcastov 
Na vykonávanie tohto druhu terapie slúži knižnica, v ktorej sa nachádzajú knihy rôzneho žánru a od rôznych autorov. Seniori majú možnosť zapožičiavať si v knižnici knihy a časopisy. V rámci plánovaných aktivít usporiadúvame čítanie rozprávok, bájok, poézie, ktorých sa zúčastňujú nielen aktívni seniori, ale najmä seniori s postihnutím zraku. Obľúbenou sa stala aj aktivita, kde prijímatelia môžu počúvať podcasty na rôzne témy z histórie, prírody alebo medicínske témy

Arómaterapia a relaxáxia
Arómaterapia  a relaxácia sa v zariadení aplikuje s mobilnými, ako i imobilnými klientmi inhalovaním vonných olejčekov a počúvaním príjemnej upokojujúcej hudby. Slúžia na celkové uvoľnenie napätého organizmu, odbúranie stresu a načerpanie pozitívnej energie. 

Rozvoj pracovných zručností
Je to odborná činnosť na osvojenie pracovných návykov fyzickej osoby pri vykonávaní pracovných aktivít pod odborným vedením za účelom obnovy, udržania alebo rozvoja jej fyzických, mentálnych a pracovných schopností a jej začlenenia do spoločnosti. Cieľom je snaha, aby prijímateľ sociálnej služby sa postupne stal samostatným a nezávislým a tým dosiahol aj vyššiu kvalitu svojho života, umožniť prijímateľovi sociálnej služby zúčastňovať sa každodenných aktivít, ktoré zvyšujú možnosť začlenenia sa a socializácie. Pri práci sa využívajú plány činnosti s individuálnym prístupom. Možnosť zapojiť sa do práce je v týchto oblastiach : Rozvoj pracovných zručností v záhrade :
 - starostlivosť o kvetinové záhony,
 - pestovanie ruží
 - hrabanie pokosenej trávy
 - zametanie chodníka
 - polievanie kvetín a okrasných drevín 
 Rozvoj pracovných zručností ručnými prácami:
 -  maľovanie pomocou šablón
 - výroba dekoratívnych predmetov z farebného papiera, krepového papiera, špajlí 
- práca s voskom 
- výroba mydiel
- výroba sviečok
- výroba sezónnej výzdoby
Tieto aktivizačné činnosti pozitívne podporujú zdravie a pohodu prijímateľov sociálnej služby prostredníctvom zmysluplného zamestnávania sa, čo v nich udržiava pocit toho, že sú ešte stále užitoční.

Nácviky jemnej motoriky 
Pozostávajú z rôznych cvičení pomocou špeciálnych pomôcok a cvičení. Cieľom je zachovať alebo obnoviť seba obslužné činnosti.

Canisterapia 
Canisterapia je pomocná liečba pri viacerých klinických, psychiatrických, psychopatologických a geriatrických ochoreniach, kde sa pri liečbach uplatňujú fyzické, psychosociálne a emocionálne účinky zvierat na pacienta. Ide o podpornú liečbu, pri ktorej sa využíva prirodzene kladný vzťah človeka k zvieratám. Pôsobenie na fyzické zdravie prijímateľa sociálnej služby je u canisterapie druhotné, motivuje k rehabilitácii a povzbudenie imunity prostredníctvom psychiky. Pri akejkoľvek forme canisterapie musíme psa chápať len ako prostriedok, pomocou ktorého sa liečiteľ (lekár, psychológ, rehabilitačný pracovník...) ľahšie skontaktuje so svojim klientom. Preto sa canisterapia aplikuje najmä tam, kde je ťažké nadviazať kontakt s prijímateľom sociálnej služby (pri demencii, depresii, psychických ťažkostiach...). Canisterapia je vo svete veľmi známou formou alternatívnej terapie.

Zabezpečenie spirituálnych potrieb 
Zabezpečujeme uspokojovanie spirituálnych potrieb prostredníctvom Evanjelického zboru v Rožňave raz za týždeň. Katolícka svätá omša je zabezpečenú jeden krát za dva týždne prostredníctvom Biskupského úradu v Rožňave, taktiež vstúpenci Reformovanej cirkvi majú zabezpečené bohoslužby prostredníctvom kňaza reformovanej cirkvi . 
Zabezpečenie fakultatívnych služieb 
V Rosenu, n.o.  zabezpečujeme aj poskytovanie fakultatívnych služieb, ku ktorým zaraďujeme pedikúru, manikúru, kadernícke, holičské služby, zabezpečujeme drobné nákupy na želanie klienta v meste Rožňava, sprevádzanie klienta za službami do Rožňavy, vybavenie dokladov, vybavovanie úradných záležitostí, podanie poštových zásielok, sprevádzanie na cintorín a pod.  podľa individuálnych požiadaviek klientov. 

Kognitívny tréning pamäti
Pre aktívnych seniorov a seniorov s poruchami pamäti sa pravidelne uskutočňuje tréning pamäti. Tréning pamäti má našich seniorov presvedčiť o tom, že úbytok pamäťových schopností vo vyššom veku je možné obmedziť, ak je pamäť primerane využívaná a cvičená. Praktickými cvičeniami zameranými na pamäť sa udržiavajú a rozvíjajú rozumové dispozície, schopnosti prijímať nové vedomosti a porozumieť im, orientovať sa v zmenách. Zároveň sa posilňuje zdravé sebavedomie a udržiava sebestačnosť človeka do neskorého veku. Cieľom tréningu pamäti je vhodnými cvičeniami zameranými na posilnenie zachovaných kognitívnych (poznávacích) funkcií predísť ich zhoršeniu, naučiť ich využívať techniky ukladania údajov do pamäti (mnemotechniky) ako vhodnú kompenzáciu nedokonalosti pamäti, vytvoriť návyk na každodenné cvičenie pamäti, zvýšiť ich kvalitu života. 
Obsahom tréningu pamäti sú: 
· mnemotechniky - techniky ukladania informácii do pamäti 
· psychomotorické cvičenia 
· koncentračné cvičenia 
· cvičenie pozornosti a zmyslového vnímania 
· grafomotorické úlohy 
· logické úlohy 
· cvičenia využívajúce dlhodobú pamäť a krátkodobú pamäť 
Samotný tréning prebieha individuálne ale aj skupinovo ako cyklus stretnutí v trvaní 1,5 – 2 hodiny. Cieľom skupinového tréningu pamäti je interakcia medzi účastníkmi, zníženie závislosti stimuláciou pamäti a povzbudzovanie ich sebadôvery, aby boli zmysluplne zamestnaní a aby sme u nich cielene udržiavali schopnosť písať a čítať. 

Reminiscenčná terapia – práca so spomienkami 
Je aktivizačná metóda, ktorá využíva spomienky a ich vybavovanie prostredníctvom rôznych podnetov. Reminiscencia vychádza zo skutočnosti, že aj keď v pokročilom štádiu demencie býva postihnutá rátkodobá pamäť, tak dlhodobá pamäť je stále pomerne zachovaná. Prostredníctvom tejto terapie sa snažíme spolu s prijímateľmi sociálnej služby "opäť si zaspomínať" na ich detstvo, mladosť, život pred ich ochorením. Veľmi dôležitá je spolupráca s rodinou, ktorá môže poskytnúť mnoho dôležitých informácií o živote prijímateľa sociálnej služby, ale môže taktiež doniesť predmety či fotografie, ktoré evokujú spomienky a majú pre nich emočný význam. Reminiscenčné stretnutia priniesli pozitívny ohlas u samotných prijímateľov sociálnej služby.

Psychomotorické cvičenia
Psychomotorické cvičenia sa zameriavajú na stimuláciu, rozvoj a podporu psychomotoriky. Vytvára tzv. bio-psycho-socio-spirituálnu pohodu človeka. Umožňuje formu aktívneho odpočinku, proces regenerácie a rovnomerne rozvíja fyzickú, psychickú a spoločenskú stránku osobnosti. Pri cvičeniach ide o stimuláciu neuromotoriky, zlepšenie spolupráce jednotlivých častí tela a koordinácie pohybov. Pri psychomotorických cvičeniach sa využívajú dostupné pomôcky ako loptičky, igelitové vrecia, noviny, deky a pod.

Validácia 
Validácia znamená uznanie, potvrdenie. Ide o uznanie hodnoty človeka bez ohľadu na to do akej miery je orientovaný a o potvrdenie emočného prežívania jednotlivca. Je to metóda komunikácie s dezorientovaným starým človekom trpiacim demenciou Pre praktické využívanie v každodennej práci s chorými validácia umožňuje určiť fázu dezorientácie, odhadnúť typ správania dezorientovaných starých ľudí a ponúka jednoduché praktické techniky komunikácie. Prostredníctvom validácie získajú dezorientovaní empatické aktívne počúvanie, neodsudzovanie, ale práve naopak akceptovanie ich hľadiska reality. V tomto rozmere, v ktorom rastie medzi chorým a validujúcim opatrovateľom dôvera, sa odstraňujú pocity strachu a nutnosť ho obmedzovať. V konečnom dôsledku je vedomie postihnutého človeka znovu posilňované ľudskými hodnotami a zlepšujú sa aj jeho telesné a sociálne funkcie. 

Poštová schránka 
Poštová schránka slúži pre všetkých tých prijímateľov sociálnej služby zariadenia, ktorí nemajú odvahu k ústnemu prejavu a vypovedaniu svojej nespokojnosti či spokojnosti s nejakou z poskytovaných sociálnych služieb v zariadení. Slúži ako nástroj na vyjadrenie, či už kladných alebo záporných odkazov a pripomienok, či návrhov adresovaných zo strany prijímateľov sociálnej služby v zariadení k jednotlivým úsekom zariadenia. Do poštovej schránky môžu byť vhadzované odkazy, pripomienky a návrhy, ktoré budú prijímateľom sociálnej služby podpísané, alebo prijímateľ ostane v anonymite. V prípade podpísaných odkazov, pripomienok, sťažností sa na dotazy zo strany prijímateľa sociálnej služby odpovie. 

Individuálne plánovanie v zariadení 
Zariadenie plánuje poskytovanie sociálnej služby podľa individuálnych potrieb, schopností a cieľov prijímateľa sociálnej služby, vedie písomné individuálne záznamy o priebehu poskytovania sociálnej služby, ktoré následne vyhodnocuje za účasti prijímateľa sociálnej služby. Pred prijatím prijímateľa sociálnej služby do zariadenia dochádza k zberu základných údajov o klientovi. Pri prijatí prijímateľa sociálnych služieb do zariadenia kľúčový pracovník prijímateľa vyhotoví anamnézu jeho osobných údajov. Ak ide o prijímateľa sociálnej služby s ťažkým zdravotným postihnutím údaje o ňom poskytujú najbližší príbuzní. Počas prvých dní v zariadení sa prijímateľovi sociálnych služieb venuje zvýšená pozornosť z dôvodu adaptácie a je mu pridelený kľúčoví pracovník, ktorý mu bude nápomocný a pomôže mu aktivizovať vnútorný potenciál, sformulovať osobné ciele a zapojí ho do aktivít v zariadení. Prijímateľ sociálnej služby za pomoci sociálneho pracovníka zosumarizuje svoje očakávania, osobné ciele a túžby a následne je vyhotovený individuálny rozvojový plán osobnosti. Tento písomný záznam sa skladá z anamnézy, sociálneho rozvojového plánu, ošetrovateľského a terapeutického plánu. Individuálne plány osobnosti sa polročne písomne vyhodnotia a závery sa následne prehodnocujú s prijímateľom sociálnej služby za pomoci sociálneho pracovníka. 

KULTÚRNO – ZÁUJMOVÁ ČINNOSŤ V ROKU 2025
Kultúrno – záujmová činnosť je súčasťou vnútorného života a jednou z foriem trávenia voľného času. Celoročné plány kultúrno – spoločenskej a záujmovej činnosti sú prispôsobené individuálnym potrebám, požiadavkám a záujmom našich prijímateľov sociálnych služieb. Organizovaním aktivít rôzneho žánru sa snažíme o zníženie alebo odstránenie citovej deprivácie a uspokojenie vyšších potrieb, ktoré pozitívne ovplyvňujú celkové prežívanie a správanie človeka.
Rosenau, n.o. má vypracovaný plán kultúrno – záujmových činností na rok 2025, ktorý sa špecifikoval týždennými plánmi. Plány zohľadňovali akcie organizované Mestskou knižnicou, Baníckym múzeom, Galériou, alebo mestom Rožňava na ktorých sa naši prijímatelia zúčastňovali.
Denné aktivizačné činnosti  sa niesli v duchu cvičení zameraných na tréning pamäti , kvízy zamerané na koncentráciu a pozornosť. S príchodom teplých slnečných dní sme sa pustili do práce v záhrade zariadenia, aby sme spríjemnili prostredie nie len pre našich prijímateľov, ale aj pre návštevníkov, pre ktorých je záhrada priestor na oddych a relax.  V marci sme oslávili spoločne MDŽ, v máji sme sa potešili vystúpením detí z MŠ ku príležitosti  Dňu Matiek. Organizovali sa výlety do betliarskeho parku, na rožňavskú kalváriu, do mauzólea v Krásnej Hôrke.
V septembri sme znovu začali spolupracovať s materskými a základnými školami v obci Čučma a v meste Rožňava, ktorí nám nacvičili zaujímavé programy. Vystúpenie základnej umeleckej školy z Rožňavy z bohatým programom ocenili najmä prijímatelia, ktorí majú radi hudobné podujatia, vystúpenie bolo zorganizované pod hlavičkou „október mesiac úcty k starším“. 
Začiatkom decembra sme si pripomenuli Mikuláša, prijímateľom sme odovzdali mikulášske balíčky. Hudobne ho sprevádzala folklórna spevácka skupina Dubina pod vedením Ing. Nemčoka.   Vianočným programom navodila sviatočnú atmosféru nám so sebou priniesli deti zo Základnej umeleckej školy s ich vianočným programom.
Aj v tomto roku sa naše zariadenie zapojilo do projektu „Koľko lásky sa zmestí do krabice od topánok“ a „Vianočný zázrak“.  Cieľom projektov bolo obdarovať obyvateľov v zariadeniach sociálnych služieb vianočnými darčekmi, ktoré zabezpečili ľudia z celého Slovenska. Vianočné obdobie má byť obdobím vzájomnej spolupatričnosti a rodinnej pohody. Avšak nie každému človeku je určené miesto pri spoločnom rodinnom stole

ROČNÁ ÚČTOVNÁ UZÁVIERKA A ZHODNOTENIE ZÁKLADNÝCH ÚDAJOV V NEJ OBSIAHNUTÝCH 

V súlade s § 4 ods. 2 zákona č. 431/2002 Z. z. o účtovníctve v platnom znení Rosenau, n.o. účtuje v sústave podvojného účtovníctva. 
Účtovná závierka je výsledným produktom účtovnej uzávierky. Príprava a zostavenie účtovnej závierky sa skladá z 3 etáp : 
1.etapa: prípravné práce – sem patrí zúčtovanie všetkých účtovných prípadov za daný rok do peňažného denníka, vykonanie inventarizácie majetku a záväzkov a zaúčtovanie uzávierkových účtovných operácií 
2. etapa: uzatvorenie účtovných kníh t.j. účtovná uzávierka 
3. etapa: zostavenie účtovných výkazov t.j. účtovná závierka 
Účtovná uzávierka predstavuje sústavu výstupných informácií z bežného účtovníctva. Na základe účtovnej závierky Rosenau, n. o. zostavuje Súvahu a Výkaz ziskov a strát pre neziskové organizácie. Tieto výkazy tvoria účtovnú závierku v podvojnom účtovníctve a sú súčasťou daňového priznania dani z príjmov. 
V prílohe výročnej správy predkladáme celkovú účtovnú závierku za rok 2025.




Prílohy:
Správa audítora
Výrok audítora
Účtovná závierka neziskovej organizácie



Prehľad príjmov a výdavkov 2025

Príjmy:

	príjmy od klientov
	504 140,25

	MPSVaR
	677 262,57

	ÚPSVaR
	28 733,47

	Zdravotné poisťovne
	322 870,40

	Obecné úrady
	24 201,00

	KSK
	67 614,48

	Iné 
	15 997,29

	Spolu
	1 640 819, 46




Výdaje: 

	mzdy
	877 558,50

	odvody
	301 951,94

	služby
	190 760,13

	energia
	64 110,38

	spotreba materiálu
	224 298,63

	zákonné soc. náklady
	9 925,77

	komunálny odpad
	5 225,79

	iné ostatné náklady
	4 008,12

	opravy a udržiavanie
	6 945,54

	Spolu 
	1 684 784,80





Stav a pohyb majetku a záväzkov k 31. 12. 2025


HIM:


Počiatočný stav:                    2 113 945,00
Oprávky:                     	        	974 771,00

Konečný stav HIM:                1 139 174,00


Finančný majetok:

Počiatočný stav:                    64 834,00
Úbytok:                                   61 992,20

Konečný stav:                           2 841,80    


Záväzky:

Záväzky voči dodávateľom:              56 794,62
Krátkodobé rezervy:                          38 217, 26
Záväzky voči zamestnancom:           58 325,22
Záväzky voči poisťovniam:                 71 718,07
Záväzky voči DÚ:                                 86 049,75


Pohľadávky:

Ostatné pohľadávky:                        120 000,00










 
Ekonomicky oprávnené náklady na jedného prijímateľa sociálnej služby podľa druhu poskytovanej sociálnej služby na jeden rok je:  zariadenie pre seniorov:      1 445,20 €
                                                      špecializované zariadenie   1 446,18 €   

